Pilihan raya negeri Sabah 2018

Pilihan raya negeri Sabah 2018 berlangsung pada 9 Mei 2018 serentak dengan pilihan raya umum Malaysia ke-14. Pilihan raya ini untuk memilih 60 ahli Dewan Undangan Negeri Sabah ke-15. Dewan sebelum ini dibubarkan pada 7 April 2018.

Barisan Nasional (BN), dengan kerusi terbanyak, dapat membentuk kerajaan minoriti dengan sendiri. Namun, BN dan Parti Solidariti Tanah Airku (STAR) berkeputusan membentuk sebuah kumpulan 31 kerusi, yang akan membenarkan mereka membentuk sebuah kerajaan gabungan. Musa Aman dilantik secara rasmi semula sebagai Ketua Menteri pada 10 Mei 2018.

Walau bagaimanapun, Parti Warisan Sabah (WARISAN) (termasuk 6 ADUN BN yang tukar kesetiaan kepada WARISAN), Parti Tindakan Demokratik (DAP) dan Parti Keadilan Rakyat (PKR), dengan keyakinan dan pembekalan Pertubuhan Pasokmomogun Kadazandusun Murut Bersatu (UPKO), dapat membentuk sebuah pakatan 39 kerusi untuk membentuk sebuah kerajaan gabungan.

Yang di-Pertua Negeri Juhar Mahiruddin melantik secara rasmi Mohd. Shafie Apdal sebagai Ketua Menteri ke-15 pada 12 Mei 2018. Hal ini menandakan berakhirnya pemerintahan 24 tahun BN di Sabah dan perubahan parti pentadbir di Sabah buat kali kelima sejak tahun 1963.

Selepas keluar dari BN, Pertubuhan Pasokmomogun Kadazandusun Murut Bersatu (UPKO) kemudian menukar nama kepada Pertubuhan Kinabalu Progresif Bersatu dengan akronim sama, UPKO pada 2019.

Perubahan
Pilihan Raya Umum ke-14 menyaksikan 29 kerusi kerajaan (kemudian dengan tambahan 10 ahli dari kerusi bukan kerajaan (6 dari UPKO dan 4 dari UMNO) yang berkeputusan menyokong penciptaan kerajaan negeri yang baru) dan 31 kerusi bukan kerajaan (kemudian menjadi 21 kerusi selepas 10 daripadanya berkeputusan menyokong kerajaan yang baru) mengisi Dewan Undangan Negeri Sabah. Pihak kerajaan mempunyai 11 kerusi selamat dan 4 kerusi agak selamat, manakala pihak bukan kerajaan mempunyai 2 kerusi selamat dan 5 kerusi agak selamat.

Keputusan 

Berikut parti politik yang bertanding di pilihan raya ini. Berikut merupakan ringkasan keputusan pilihan raya ini.

Perubahan parti di kerusi DUN

Pembentukan kerajaan 
Dalam pilihan raya umum 2018, WARISAN bersama dengan gabungan Pakatan Harapan (PH) seri dengan 29-29 kerusi dengan Barisan Nasional dalam pilihan raya. Jeffrey Kitingan dengan partinya Parti Solidariti Tanah Airku (STAR) di bawah Gabungan Sabah (GS) yang tidak sebaris dengan mana-mana dua pihak, telah memenangi dua kerusi dalam pilihan raya dan kemudiannya muncul sebagai pembuat keputusan bagi pembentukan kerajaan negeri dari dua pihak. Kitingan kemudian berkeputusan berkumpulan dengan BN untuk membentuk gabungan kerajaan negeri dengan beliau dilantik sebagai Timbalan Ketua Menteri manakala Musa Aman dari BN menjadi Ketua Menteri untuk 5 tahun lagi di bawah gabungan kerajaan yang baru. Walau bagaimanapun, keadaan berubah apabila enam kerusi ADUN dari parti BN berikat Pertubuhan Pasokmomogun Kadazandusun Murut Bersatu (UPKO) dan Parti Bersatu Rakyat Sabah (PBRS) tukar kesetiaanya kepada WARISAN, memberi Shafie kelebihan dengan 35 kerusi yang cukup untuk menubuhkan sebuah gabungan kerajaan negeri. Awalnya, Musa Aman asalnya telah mengangkat sumpah sebagai Ketua Menteri berikutan bantuan dua kerusi dari STAR. Keadaan ini telah meninggalkan Sabah dengan dua Ketua Menteri yang memerintah, kali kedua dalam sejarahnya sejak pertikaian antara PBS dengan USNO pada 1980-an.

Keputusan peristiwa ini mencetuskan krisis perlembagaan di Sabah, dan keperluan mengkaji semula dan mengubah perlembagaan kini untuk mengekang "penukaran kesetiaan" ADUN, selepas istiadat angkat sumpah Ketua Menteri. Empat kerusi ADUN lagi dari parti berikat BN UMNO dan UPKO menukar kesetiaan mereka kepada WARISAN pada 13 Mei 2018. Yang di-Pertua Negeri (TYT) Juhar Mahiruddin juga meminta Musa letak jawatan, walaupun Musa masih menekankan beliau masih Ketua Menteri yang sah. Musa kemudian mengeluarkan sepucuk surat dari TYT bahawa beliau bukan lagi Ketua Menteri berkuat kuasa dari 12 Mei 2018 yang dihantar ke kediamannya pada 14 Mei 2018.

Kedudukan semasa sepanjang penggal ke-15 (2018-2020)

Rujukan 

2018
Pilihan raya 2018 di Malaysia
Peristiwa Mei 2018 di Malaysia